open-index/open-wikipedia-markdown huggingface dataset:
Franz Anton Mesmer

**Franz Anton Mesmer** (23. toukokuuta 1734 Svaabia – 5. maaliskuuta 1815 Meersburg) oli saksalainen lääkäri ja tähtitieteen harrastaja. 

## Elämäkerta
Mesmer opiskeli Dillingenin jesuiittayliopistossa sekä Ingolstadtin yliopistossa, jossa hänet ilmeisesti promovoitiin filosofian tohtoriksi. Alun perin kirkolliselle uralle aikonut Mesmer aloitti kuitenkin vuonna 1759 lääketieteen opiskelun Wienin yliopistossa. Siellä hän saavutti lääketieteen tohtorin arvon vuonna 1766 julkaistuaan väitöskirjan *De planetarum influxu in corpus humanum* (”Kiertotähtien vaikutuksesta ihmisruumiiseen”).

Mesmer tunnetaan etenkin kehittämästään animaalisen magnetismin teoriasta eli mesmerismistä. Hän selosti teoriaansa useissa kirjoituksissa, joita hän lähetti vuonna 1775 moniin eurooppalaisiin yliopistoihin. Hän esitteli myös parannustaitojaan useilla matkoillaan Etelä-Saksassa. Muut tutkijat torjuivat Mesmerin teorian kuitenkin jo hänen elinaikanaan. Vuonna 1814 Mesmer julkaisi pääteoksensa *Mesmerismus oder das System der Wechselwirkung*. Mesmer kuoli 1815 Meersburgissa.

Kiinnostus animaaliseen magnetismiin kuitenkin säilyi, ja 1800-luvun puolivälissä James Braid kehitti sen pohjalta hypnoosin. 

## Aiheesta muualla

* 
* 
* 
* 
* 
*
Energia Japanissa

Tämä artikkeli käsittelee **[[energiantuotanto]]a ja [[energiankulutus|kulutusta]] Japanissa**.

## Primäärienergia
Japani oli  toiseksi suurin raakaöljyn tuojamaa (199&nbsp;Mt) Yhdysvaltojen (564&nbsp;Mt) jälkeen vuonna 2008. Japani oli 4. öljytuotteiden jalostuksessa (189&nbsp;Mt) Yhdysvaltojen, Kiinan ja Venäjän jälkeen vuonna 2008. Japani oli määrällisesti johtava maakaasun tuojamaa (93&nbsp;bcm) ja kivihiilen tuojamaa (165&nbsp;Mt) vuonna 2009.

## Sähkö
Japanin sähköntuotanto oli vuonna 2008 1&nbsp;075 TWh (5,3 % maailman tuotannosta: 3. sija). Sähkön tuotannosta vuonna 2008 oli 288&nbsp;TWh hiiltä, 283&nbsp;TWh maakaasua, 258&nbsp;TWh eli 24&nbsp;% ydinvoimaa, 139&nbsp;TWh öljyä ja 83&nbsp;TWh vesivoimaa. Japanilla oli kolmanneksi eniten ydinvoimakapasiteettia (258&nbsp;TWh - 24&nbsp;% sähköstä) ja ydinsähkön tuotantoa vuonna 2008.
 
## Energiantuotanto, tuonti ja  hiilidioksidipäästöt

## Lähteet
Sonnenhof

**Sonnenhof** on Andrea Wandelin (Nykyään Andrea Freund) kirjoittama lasten ja nuorten hevoskirjasarja. Kirjojen juonet perustuvat usein kommelluksille.

## Ilmestyneet kirjat
*1. Ratsutila Sonnenhof: Haflingerjengi 2008 1. painos (alkuperäisteos Ferien auf dem Sonnenhof Sommer mit Hindernissen) 
*2. Ratsutila Sonnenhof: Kiusanhenget  2009 (Ferien auf dem Sonnenhof Juli springt ins Glück) 
*3. Ratsutila Sonnenhof: Sankarihevonen Navajo 2010 
*4. Ratsutila Sonnenhof: Varkaita Ratsutilalla 2011 (Juli in Gefahrt) 
* 5. Ratsutila Sonnenhof: Musta hevonen 2011 
*6. Ratsutila Sonnenhof: Surua kerrakseen 2011 
* 7. Ratsutila Sonnenhof: Valkoisen ratsun salaisuus 2012 
* 8. Ratsutila Sonnenhof: Poni pulassa 2013 (Pony in Not) 
* 9. Ratsutila Sonnenhof: Mutkia maastossa 2013 
* 10. Ratsutila Sonnenhof: Navajo panee ranttaliksi 2014 
* 11. Ratsutila Sonnenhof: Uusi ratsastuksen opettaja 2014 (Die neue Reitlehrerin) 
* 12. Ratsutila Sonnenhof: Petollista peliä 2015 
* 13. Ratsutila Sonnenhof: Synttäriyllätys 2015 (Überraschung für Mareike) 

Lisäksi samalta kirjailijalta on ilmestynyt vuonna 2016 suomeksi kirja Meidän jengi (Die wilden Haflingers).
Yrjö Reinilä

**Yrjö Reinilä** (14. elokuuta 1916 Raahe – 13. joulukuuta 2010 Raahe) oli kaupunkineuvos ja Raahen kaupunginjohtaja vuosina 1961–1979. Sitä ennen Reinilä oli toiminut Raahen oikeuspormestarina ja nimismiehenä sekä hoitanut omaa lakiasiantoimistoa.

## Lähteet
Katri Korolainen

**Katri Korolainen** (ent. **Korolainen-Virkajärvi**, s. 21. joulukuuta 1984) on suomalainen filosofian maisteri ja kirkolliskokouksen tulevaisuusvaliokunnan puheenjohtaja. Korolainen on työskennellyt vuodesta 2022 lähtien OAJ:n puheenjohtajan erityisasiantuntijana. Aikaisemmin hän on toiminut Lasten ja Nuorten Keskus ry:n viestintä- ja vaikuttamisjohtajana, Vantaan seurakunnilla kärkihankekoordinaattorina vuosina 2015–2017, Helsingin yliopiston ylioppilaskunnan (HYY) pääsihteerinä vuosina 2012–2015. Vuonna 2011 hän oli Suomen ylioppilaskuntien liiton puheenjohtaja.

## Elämä ja ura
Korolainen valmistui 2012 Helsingin yliopistosta filosofian maisteriksi pääaineenaan Suomen historia. Hänen pro gradu -tutkielmansa käsitteli sosiaalista kontrollia sekä kirkon ja kaupungin avustustyötä Sörnäisten seurakuntien alueella 1900-luvun alussa.

Korolainen on ollut HYY:n hallituksen puheenjohtajana 2010 ja hallituksen jäsenenä 2009.

Korolainen valittiin 2012 kirkolliskokouksen jäseneksi Tulkaa kaikki -listalta ja oli kaudella 2012–2016 kirkon parlamentin nuorin edustaja. Hän on myös Kallion seurakuntaneuvoston ja Helsingin yhteisen kirkkovaltuuston jäsen. Korolainen toimi kirkolliskokouksessa kolmen kauden ajan vuoden 2024 kirkolliskokousvaaleihin saakka.

Korolainen oli kunnallisvaaleissa 2012 vihreiden ehdokkaana Helsingissä ja valittiin 539 äänellä varavaltuutetuksi. Kaudella 2013–2016 hän oli opetuslautakunnan jäsen.

Korolainen on toiminut cover-yhtye The Sisters and the Big Fat Familyn laulajana.

## Teoksia
*
*
*
*
* 

## Lähteet

## Aiheesta muualla
* Katri Korolainen-Virkajärven kampanjasivut
Royal Rumble (1997)

**Royal Rumble (1997)** oli kymmenes vuosittainen Royal Rumble showpaini pay-per-view tapahtuma, minkä tuotti World Wrestling Federation (WWF). Se järjestettiin 19. tammikuuta, 1997 Alamodome stadiumilla San Antoniossa, Texasissa. 

## Taustaa

Feud Shawn Michaelsin ja WWF mestarin, Sycho Sidin välillä ulottuu vuodelle 1995 asti. Shawn Michaels oli palkannut Sidin WWF:ään auttaakseen itseään voittamaan WWF mestaruuden Dieseliltä WrestleMania XI:ssä. Matsissa, Sidin sekaantumisesta huolimatta, Diesel säilytti mestaruuden. Seuraavan illan Monday Night Raw:ssa, Michaels selitti, ettei tarvitsisi Sidiä uusintaottelussa Dieseliä vastaan. Sid vastasi tähän iskemällä hänelle kolme powerbombia. Tämä johti Sidin ja Dieselin väliseen kiistaan, mutta Shawn ja Sid samassa joukkueessa Survivor Seriesissä. Matsissa, Michaels iski Sweet Chin Musicin Sidille, minkä vuoksi hänet eliminoitiin. Feud ei saanut jatkoa, kun Sid lähti WWF:stä. Sid palasi WWF:ään 8. heinäkuuta, 1996, Monday Night Raw'ssa, kun Michaels ilmoitti hänen olevan parterina kuuden miehen tag team matsissa In Your Housessa. Sid auttoi tulevien kuukausien ajan Michaelsia useasti pelastamalla hänet muiden painijoiden hyökkäyksiltä. In Your House 11: Buried Alivessa, Sid voitti Vaderin ja ansaitsi mestaruusottelun Michaelsia vastaan WWF mestaruudesta. Matsin aikana Survivor Seriesissä, Sid iski Michaelsin manageria, Jose Lothariota rintaan kameralla. Michaelsin huomion ollessa Josessa, Sid löi häntä myös kameralla, mitä tuomari ei nähnyt ollessaan pökerryksissä. Sid voitti WWF mestaruuden, kun vielä viimeisteli ottelun iskemällä Micahelsille powerbombin. Uusintaottelu bookattiin myöhemmin.

22. heinäkuuta, 1996, Faarooq debytoi WWF:ssä hyökkäämällä Intercontinental mestarin, Ahmed Johnsonin kimppuun. Hyökkäyksen syyksi hän selitti, ettei hän "tullut kaduilta", kuten hän itse. Hyökkäyksen vuoksi Ahmed oli monia kuukausi poissa ja joutui hyllyttämään Intercontinental mestaruuden. Oikeasti hänellä oli munuaisongelma. Kun Ahmed palasi, hän sekaantui useisiin Faarooqin ja hänen stablen, Nation of Dominationin matseihin. Ahmedin loukkaantuminen uusiutui, ja hänen ja Faarooqin välinen matsi bookattiin Royal Rumbleen.

## Ottelut ja tulokset

### Royal Rumble sisääntulot ja eliminaatiot
Uusi sisääntulo aika oli 90 sekuntia.

## Tapahtuma kronologia

* Edellinen: In Your House 12: It's Time
* Seuraava: In Your House 13: Final Four

## Royal Rumble kronologia

* Edellinen: Royal Rumble (1996)
* Seuraava: Royal Rumble (1998)

## Lähteet
*Viralliset sivut
Thornin rauha (1466)

**Thornin** eli **Toruńin rauha** oli Puolan ja Saksalaisen ritarikunnan välillä vuonna 1466 solmittu rauhansopimus, joka päätti Puolan kolmetoistavuotisen sodan. Rauhassa Saksalaisen ritarikunnan preussilaiset alueet liitettiin Puolan alaisuuteen ja niistä muodostettiin Preussin herttuakunta. Samalla Vanha-Liivinmaa irtautui omaksi valtiomuodostelmakseen. Rauhansopimuksesta kehitettiin myöhemmin Saksassa ajatus siitä, että Puola oli jakanut Preussin. Tätä käytettiin myöhemmin syynä, kun Preussi valtasi alueita Puolasta. 

## Lähteet
Sparks Fly

**Sparks Fly** on yhdysvaltalaisen näyttelijä ja laulaja-lauluntekijä Miranda Cosgroven esikoisalbumi. Albumista kerrottiin ensimmäisen kerran vuonna 2008 ja se julkaistiin 27. huhtikuuta 2010. *Sparks Fly* -albumin ensimmäinen single, "Kissin U", julkaistiin 22. maaliskuuta 2010. Albumia myytiin ensimmäisen viikon aikana 36 000 kappaletta ja se nousi Billboard 200 -listalla parhaimmillaan kahdeksanneksi. *Sparks Fly* sijoittui albumilistoille myös Yhdysvaltojen ulkopuolella, kuten Itävallassa ja Saksassa.

*Sparks Fly* sai melko myönteisen vastaanoton kriitikoilta, tosin monet sanoivat sillä olevan samankaltaisuuksia Avril Lavignen ja Miley Cyrusin musiikin välillä.

## Singlet

"Kissin U" on albumin ensimmäinen ja ainoa single, ja se julkaistiin 22. maaliskuuta 2010. Kappale sai myönteisen vastaanoton joidenkin musiikkikriitikoiden keskuudessa, muun muassa J!-ENT sanoi kappaleen olevan hyvin laulettu ja tuotettu. J!-ENT huomautti kappaleella olevan joitakin samankaltaisuuksia Taylor Swiftin musiikin kanssa, tosin se sanoi Cosgroven musiikin olevan rock-tyylisempää. "Kissin U" ja "Adored" olivat ainoat kappaleet, joita Cosgrove oli kirjoittamassa.

"Kissin U" sijoittui ensimmäisellä listaviikollaan sijalle 87 Billboard Hot 100 -listalla. Parhaimmillaan kappale sijoittui listalla sijalle 54. Alan Fergusonin ohjaama "Kissin U" -singlen musiikkivideo julkaistiin 19. maaliskuuta 2010.

## Raidat
### Tavallinen versio
# "Kissin U" - 3:18
# "BAM" - 2:50
# "Disgusting" - 3:38
# "Shakespeare" - 3:42
# "Hey You" - 3:56
# "There Will Be Tears" - 3:13
# "Oh Oh" - 2:53
# "Daydream" - 3:10

### Deluxe edition -versio
# "Kissin U" - 3:18
# "BAM" - 2:50
# "Disgusting" - 3:38
# "Shakespeare" - 3:42
# "Hey You" - 3:56
# "There Will Be Tears" - 3:13
# "Oh Oh" - 2:53
# "Daydream" - 3:10
# "Brand New You" - 3:33
# "What Are You Waiting For?" - 3:35
# "Adored" - 3:32
# "Beautiful Mess" - 3:03

### Deluxe iTunes -versio
# "Kissin U" - 3:18
# "BAM" - 2:50
# "Disgusting" - 3:38
# "Shakespeare" - 3:42
# "Hey You" - 3:56
# "There Will Be Tears" - 3:13
# "Oh Oh" - 2:53
# "Daydream" - 3:10
# "Brand New You" - 3:33
# "What Are You Waiting For?" - 3:35
# "Adored" - 3:32
# "Beautiful Mess" - 3:03
# "Charlie" - 3:13

## Listat

## Lähteet

## Aiheesta muualla
* Billboard: Miranda Cosgrove, "Sparks Fly"
Yūto Nagatomo

**Yūto Nagatomo** (, s. 12. syyskuuta 1986) on japanilainen jalkapallopuolustaja, joka edustaa kotimaassaan FC Tokyota. Hän pelasi lähes kahdeksan vuotta Italiassa ennen kuin siirtyi Turkkiin vuonna 2018. Ennen paluutaan Japaniin hän pelasi yhden kauden Ranskassa.

## Tausta
Nagatomon isoisä Tatsuo Yoshida ja tämän veli Minoru olivat ammattilaispyöräilijöitä. Nagatomo aloitti jalkapallouransa esikoulussa. Hän jatkoi pelaamista ollessaan Saijōn pohjoisella yläasteella, josta hän siirtyi myöhemmin Itä-Fukuokan lukioon. Hänestä tuli pian jalkapallolupaus.

## Ura
Nagatomo teki sopimuksen Japanin J. Leaguessa pelaavan FC Tokyon kanssa vuonna 2008. Hänet nimettiin sarjan tulokkaaksi vuonna 2008. Hän voitti Japanin cupin ja sai nimityksen J. Leaguen tähdistökentälliseen vuonna 2009.

Heinäkuussa 2010 Nagatomo siirtyi lainasopimuksella Italian Serie A:han nousseen Cesenan kanssa. Hän pelasi seurassa avauskokoonpanossa laitapuolustajana. Hyvin menneen Aasian-mestaruuskilpailujen 2011 jälkeen Cesena muutti Nagatomon sopimuksen pysyväksi tammikuussa 2011. Pian sopimuksen jälkeen Internazionale osti Nagatomon lainalle vaihdossa Davide Santoniin ja samalla hänestä tuli seuran ensimmäinen japanilaispelaaja. Nagatomo debytoi Interissä helmikuussa 2011 AS Romaa vastaan tultuaan vaihdosta sisään Wesley Sneijderin tilalle. Nagatomo nousi myös Interin avauskokoonpanoon ja pelasi laitapuolustajana loistavia otteluita myös hyökkäyssuuntaan. Hän teki ensimmäisen maalinsa Interissa maaliskuussa Genoaa vastaan.

## Maajoukkueura
Nagatomo on pelannut Japanin A-maajoukkueessa lähes 140 ottelua. Hän pelasi MM-kilpailuissa 2010 ja muun muassa Arsène Wenger nimesi hänet turnauksen tähdistökentälliseen. Nagatomo pelasi myös Aasian-mestaruuskilpailuissa 2011 hyvin ja voitti turnauksesta kultaa. Hän on pelannut MM-kilpailuissa myös vuosina 2014, 2018 ja 2022.

## Tilastot

## Saavutukset
**Seurajoukkueissa**
* Japanin cup: 2009
* J. Leaguen tähdistökentällisessä: 2009

**Maajoukkueessa**
* Asian Cup: 2011
* Kirin Cup: 2008, 2009

## Lähteet

## Aiheesta muualla

*National Football Teams
*Japan National Football Team Database
Shōzō Sasahara

**Shōzō Sasahara** (, 28. heinäkuuta 1929 Yamagata – 5. maaliskuuta 2023) oli japanilainen vapaapainija, olympiavoittaja ja maailmanmestari.

Sasahara voitti vapaapainissa sarjan 62 kiloa olympiakultaa Melbournessa 1956 ja saman sarjan maailmanmestaruuden Tokiossa 1954.

Hän oli Japanin mestari vuosilta 1953, 1954 ja 1956.

Hän oli Japanin painiliiton pääjohtaja huhtikuusta 1989 maaliskuuhun 2004.

Vuonna 2006 Sasahara nimettiin painin hall of fameen.

## Lähteet
* Profiili foldeak.com:in painitietokannassa 
* Shozo Sasahara Sports-Reference LLC. 
* Profiili FILA:n sivustolla 
### Viitteet
The New Reign

__NOTOC__
**The New Reign** on yhdysvaltalaisen deathcoreyhtye Born of Osirisin ensimmäinen virallinen julkaisu. *The New Reign* -EP julkaistiin 2. lokakuuta 2007 Sumerian Recordsin kautta. Levyn tuotti mm. The Faceless -yhtyeen kitaristina tunnettu Michael Keene.

Yhtyeen ensimmäinen virallinen julkaisu jäi kitaristi Matt Pantelisille viimeiseksi. *The New Reign*iä seurannut *[[A Higher Place]]* -pitkäsoitto äänitettiin vain kitaristi Lee McKinneyn avuin.

## Kappaleet
# 
# 
# 
# 
# 
# 
# 
# 

## Kokoonpano
* Ronnie Canizaro – laulu
* Lee McKinney – kitara
* Matthew C. Pantelis – kitara
* David Darocha – basso
* Cameron Losch – rummut
* Joe Buras – koskettimet, taustalaulu

## Arvostelut
* Blabbermouth: 
* About.com: 

## Lähteet
Pierre Tchernia

**Pierre Tchernia** (synt. **Pierre Tcherniakowski**, 29. tammikuuta 1928 Pariisi – 8. lokakuuta 2016) oli ranskalainen ohjaaja, käsikirjoittaja ja näyttelijä. Tchernia tunnettiin muun muassa työstään Asterix-elokuvien parissa. Asterix seikkailee -albumeissa on muutamia hahmoja, jotka esittävät ulkonäöltään Tcherniaa.

Tchernia oli myös Ranskan ensimmäisten TV-uutisten uutistenlukija.

## Filmografia
Filmografia ei ole täydellinen

#### Elokuvat

* *[[Teräsvaari (1971)]]* (*Le viager*, 1971)
* *[[Les gaspards]]* (1974)
* *[[La gueule de l’autre]]* (1979)
* *[[Bonjour l’angoisse]]* (1988)

#### Asterix

* *Deux Romains en Gaule* (1967, TV-elokuva) – ohjaaja  
* *[[Asterix ja Kleopatra (elokuva)|Asterix ja Kleopatra]]* (1968) – käsikirjoittaja, kertoja
* *[[Asterix valloittaa Rooman]]* (1976) – käsikirjoittaja, kertoja
* *[[Asterix – gallialaisten sankari]]* (1985) – käsikirjoittaja, kertoja
* *[[Asterix Britanniassa (elokuva)|Asterix Britanniassa]]* (1986) – käsikirjoittaja
* *[[Asterix Amerikassa]]* (1994) – tarina, kertoja
* *[[Asterix ja Obelix: Tehtävä Kleopatra]]* (2001) – näyttelijä (Caius Gaspachoandalus), kertoja
* *[[Asterix ja viikingit]]* (2006) – kertoja
* *[[Asterix Olympialaisissa]]* (2008) – kertoja

#### Lucky Luke

* *[[Lucky Luke – Daisy Town]]* (1971) – sanoitus
* *[[Balladi Daltoneista]]* (1978) – käsikirjoittaja

## Lähteet

## Aiheesta muualla
* Pierre Tchernia IMDb 
* Asterix-albumeissa Pierre Tcherniaa ulkonäöllisesti esittävät hahmot 
* Haastattelussa Pierre Tchernia – tv-historiaa (video 52min)
Gérard Calvi

**Gérard Calvi** (oik. **Grégoire Krettly**, 26. heinäkuuta 1922 – 20. helmikuuta 2015 Pariisi) oli ranskalainen säveltäjä ja kapellimestari. Hänet tunnetaan muun muassa animaatioelokuvien *[[Asterix – pieni suuri mies Galliasta]]*, *[[Asterix ja Kleopatra (elokuva)|Asterix ja Kleopatra]]* sekä *[[Asterix valloittaa Rooman]]* säveltäjänä.

## Elokuvat

* *[[Musta tulppaani (elokuva)|Musta tulppaani]]* (*La tulipe noire*, 1964)
* *[[Asterix – pieni suuri mies Galliasta]]* (1967)
* *[[Kylpevä kaunotar]]* (*Le petit baigneur*, 1968)
* *[[Asterix ja Kleopatra (elokuva)|Asterix ja Kleopatra]]* (1968)
* *[[Asterix valloittaa Rooman]]* (1976)

## Lähteet

## Aiheesta muualla
*
Asterix ja Kleopatra (elokuva)

**Asterix ja Kleopatra** (*Astérix et Cléopâtre*) on belgialais-ranskalainen animaatioelokuva, joka sai ensi-iltansa vuonna 1968. Se perustuu René Goscinnyn ja Albert Uderzon sarjakuvaan *[[Asterix ja Kleopatra]]*. Goscinny ja Uderzo olivat myös mukana ohjaamassa elokuvaa. Suomessa *Asterix ja Kleopatra* sai ensi-iltansa 28. elokuuta 1970.

## Ääninäyttelijät
### Englanninkielinen versio

* Lee Payant - Asterix
* Hal Brav - Obelix
* Patrick Allen - Caesar
* Jean Fontaine
* John Primm
* Alexander A. Klimenko
* Anthony Stuart
* Ed Marcus
* George Birt

### Suomenkielinen versio
Elokuvan suomenkielisestä jälkiäänityksestä vastasi Oy PVP Voice Ab.

* Mika Nuojua - Asterix, Naskallis, sivuäänet
* Markus Bäckman - Obelix, sivuäänet
* Aarre Karén - Akvavitix
* Tommi Haapaniemi - Numerobis, sivuäänet
* Katja Sirkiä - Kleopatra
* Seppo Pääkkönen - Julius Caesar
* Antti Pääkkönen - Trubadurix, kertoja, sivuäänet
* Pasi Ruohonen - Ammoniakis
* Sasu Moilanen - Aladobix, sivuäänet
* Rauno Ahonen - Merirosvokapteeni, sivuäänet
* Pauli Virta - Sivuäänet
* Peter Pihlström - Sivuäänet

## Lähteet
Kolmisopen ryhmäpuutarha

**Kolmisopen ryhmäpuutarha-alue** sijaitsee Kuopion eteläpuolella noin 7 kilometrin päässä Kuopion keskustasta valtatie 5:n länsipuolella, viheraluevaltaisessa Kolmisopen kaupunginosassa. Ryhmäpuutarha-alue käsittää kuusi soppea, joista viisi on aktiivisessa käytössä. Palstat jakautuvat 154 mökkipalstaan ja 22 viljelyspalstaan.

Ryhmäpuutarha-aluetta hallinnoiva Kolmisopen ryhmäpuutarhayhdistys on perustettu 6.2.1979. Yhdistyksen tavoitteena on edistää ja kehittää puutarhaviljelyä ja mökkeilyä vapaa-ajan harrastuksena jäsentensä keskuudessa.

## Aiheesta muualla
* Kolmisopen siirtolapuutarhan kotisivut
Asterix – pieni suuri mies Galliasta

**Asterix – pieni suuri mies Galliasta** (suomeksi myös **Asterix gallialainen**, *Astérix le Gaulois*) on Ray Goossensin ohjaama ranskalais-belgialainen animaatioelokuva, joka perustuu René Goscinnyn ja Albert Uderzon Asterix seikkailee -sarjakuva-albumiin Asterix gallialainen. Elokuva seuraa hyvin tarkasti albumin juonta.

Elokuva oli tarkoitus näyttää vain Ranskan televisiossa, mutta se julkaistiin myös elokuvateattereissa. Seuraava Asterix-animaatio oli *[[Asterix ja Kleopatra (elokuva)|Asterix ja Kleopatra]]*, joka julkaistiin 1968.

## Suomalaiset ääninäyttelijät
* Tom Wentzel – Akvavitix, Julius Caesar, sivuäänet
* Santeri Kinnunen - Asterix
* Sixten Lundberg
* Anitta Niemi
* Tomas Nyström
* Carl-Kristian Rundman – Obelix, Caius Bonus

## Suomenkielinen toteutus
* Suomennos: Outi Walli
* Ohjaus: Tom Wentzel

## Aiheesta muualla
*
Asterix Britanniassa (elokuva)

**Asterix Britanniassa** (*Astérix chez les Bretons*) on vuonna 1986 valmistunut belgialais-ranskalais-tanskalainen animaatioelokuva, joka perustuu René Goscinnyn käsikirjoittamaan ja Albert Uderzon piirtämään samannimiseen sarjakuva-albumiin vuodelta 1966. Elokuvan ohjasi Pino Van Lamsweerde ja käsikirjoitti Pierre Tchernia.

## Juoni
Julius Caesarin joukot ovat valloittaneet Britannian saarivaltakunnan. Yksi sinnikäs britannialaiskylä on kuitenkin vielä valloittamatta. Fritax lähtee Galliaan pyytämään apua pikkuserkultaan Asterixilta. Tietäjä Akvavitix valmistaa tynnyrillisen taikajuomaa, jota Fritax lähtee Asterixin ja Obelixin kanssa toimittamaan kotikylänsä asukkaille. Roomalaiset saavat tietää tynnyristä ja yrittävät estää sen perille pääsyn. Taikajuoma katoaa, ja sankareilla on täysi työ sen löytämisessä.   

## Arvioita
*[[Video-opas|Video-oppaassa]]* vuodelta 1994 Markku Salmi harmittelee, ettei hyvä piirrostyö pelasta elokuvan puisevaa toteutusta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* Asterix Britanniassa Internet Movie Databasessa (IMDb.com)
Asterix Amerikassa

**Asterix Amerikassa** (*Asterix in Amerika*) on Gerhard Hahnin ohjaama saksalais-ranskalainen piirroselokuva, joka perustuu löyhästi René Goscinnyn ja Albert Uderzon sarjakuvatarinaan *[[Asterix ja suuri merimatka]]*.

## Ääninäyttelijät
### Englanti

### Suomenkielisessä versiossa

## Aiheesta muualla
*
Kickboxer

**Kickboxer** on vuonna 1989 ensi-iltansa saanut yhdysvaltalainen toimintaelokuva. Elokuvan ovat ohjanneet Mark DiSalle ja David Worth. Käsikirjoituksesta vastasi Glenn A. Bruce ja pääosissa näyttelevät Jean-Claude Van Damme, Dennis Alexio ja Dennis Chan. Van Damme vastasi myös elokuvan taistelukohtausten koreografiasta.

Elokuva sai jatko-osat *[[Kickboxer 2]]* ja Kickboxer 3 – tappava isku*.

==Juoni==
Eric Sloane on [[potkunyrkkeily]]n maailmanmestari, joka päättää ottaa mittaa [[thainyrkkeily]]n mestarista Tong Posta. Sloane ja hänen veljensä Kurt matkaavat Thaimaan [[Bangkok]]iin, jossa ottelu käydään. Ennen ottelua Kurt varoittaa veljeään vastustajasta, mutta hän ei kuuntele. Tietämättä thainyrkkeilyn sallituista lyönneistä ja potkuista Eric tulee tyrmätyksi kehässä ja halvaantuu. Kurt vannoo kostavansa Tong Polle ja ryhtyy etsimään opettajaa, joka voisi opettaa hänelle thainyrkkeilyä. Kurt löytää Xian Chow -nimisen miehen, joka harjoittaa hänet ottelua varten.

== Rooleissa ==


==Tuotanto==
===Roolitus===
Elokuvan pääroiston Tong Pon rooliin haluttiin isokokoinen aasialaisen näköinen mies, joka osaisi [[thainyrkkeily]]ä. Vielä tuotannon alkuvaiheessa teknisenä neuvonantajana ja koreografina ollut Michel Qissi tarjoutui koe-esiintymään ja sai roolin. Qissi oli ennen elokuvauraansa harjoitellut muun muassa thainyrkkeilyä Belgiassa, mutta ei ollut geneettisesti aasialainen, joten hän kävi läpi usean tunnin maskeerauksen, jotta näyttäisi enemmän aasialaiselta. Qissiä ei kuitenkaan mainita elokuvan lopputeksteissä.

===Käsikirjoitus===
Tuottaja Mark DiSalle oli kehitellyt *Kickboxerin* tarinan jo 1980-luvun alussa ja tarjosi sitä aluksi [[Sheldon Lettich]]ille käsikirjoitettavaksi. Lettich suostui, mutta halusi tehdä tarinan *Bloodsportista*. Myöhemmin DiSalle sai [[Glenn A. Bruce]]n tekemään elokuvan käsikirjoituksen.

==Vastaanotto==
*Video-oppaassa* vuodelta 1994 [[Kari Salminen]] luonnehti *Kickboxeria'' Van Dammen 1980-luvun halpiselokuvista myyttisimmäksi ja fasistisimmaksi, mutta valitteli taistelukohtausten leikkaamista VHS-versiossa kolmella minuutilla. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* Leffatykin arvostelu
Pyhän uudelleen keksiminen

**Pyhän uudelleen keksiminen: uusi näkemys luonnontieteestä, järjestä ja uskonnosta** () on Stuart Kauffmanin vuonna 2008 ilmestynyt kirja. Teoksessa Kauffman esittää, että luovuus, merkitys, tarkoituksellinen toiminta ja muut pyhänä pidetyt jumalallisuuden piirteet ovatkin maailmankaikkeuden ominaisuuksia, joita voidaan tutkia luonnontieteellisesti. Hänen käsityksensä luonnon jumalallisuudesta perustuu ns. emergenssin käsitteeseen.

## Lähteet

## Aiheesta muualla
* Steve Paulson: God enough. Salon.com 19.11.2008. 
* Denis Noble: For a Redefinition of God. Science 20.6.2008. 
* Michael Shermer: Sacred Science: Using Faith to Explain Anomalies in Physics. Scientific American 20.9.2008. 
* James Cortese: Finding a place for God. Chron.com 7.8.2008.
Partsin hallitus

**Juhan Partsin hallitus** oli Viron tasavallan hallitus, joka toimi 10. huhtikuuta 2003 – 13. huhtikuuta 2005. Se oli pääministeri Juhan Partsin johtama koalitiohallitus, jonka muodostivat Res Publica, Reformipuolue ja Kansanliitto. Hallitus muodostettiin maaliskuun alun 2003 Riigikogun vaalien jälkeen. Res Publica ja Kansanliitto olivat noiden vaalien suurimmat voittajat. Reformipuoluekin oli saanut yhden edustajan lisää eli 19 edustajaa. Näiden lisäksi hallituspohjan muodostivat Res Publican 28 ja Kansanliiton 13 paikkaa. Hallituspuolueilla oli siis yhteensä 60 paikkaa 101-paikkaisessa parlamentissa. Sittemmin näistä hallituspuolueista Res Publica yhdistyi Isänmaaliiton kanssa Isänmaan ja Res Publican liitoksi ja Kansanliitto putosi pois Riigikogusta vuoden 2011 vaaleissa.

Hallitus kuitenkin istui vain puolet vaalikaudesta, kun se kaatui Res Publicaan kohdistuneeseen hallituskriisiin vain kaksi vuotta nimittämisensä jälkeen. Seuraajaksi tuli Ansipin I hallitus, jossa Res Publican korvasi Keskustapuolue.

## Hallituksen kokoonpano





## Lähteet
Ralph d’Escures

**Ralph d'Escures** (noin 1068–1122) oli ranskalaissyntyinen munkki, Rochesterin piispa ja Canterburyn arkkipiispa

Ralph vihittiin Rochesterin piispaksi 9. elokuuta 1108. Arkkipiispaksi hänet valittiin huhtikuussa 1114. Hän sai sairauskohtauksen 1119, josta hetkestä kuolemaansa 20. lokakuuta 1122 asti hän ei pystynyt puhumaan kunnolla. Hänet haudattiin Canterburyn tuomiokirkkoon 23. lokakuuta. Ralph nimitti apulaisensa ja veljenpoikansa Johnin Canterburyn arkkidiakoniksi ja setänsä kuoltua tästä tuli Rochesterin piispa.

## Lähteet
Asterix valloittaa Rooman

**Asterix valloittaa Rooman** (*Les Douze travaux d’Astérix*) on ranskalainen animaatioelokuva vuodelta 1976. Useimmista muista Asterix-elokuvista poiketen se ei perustu mihinkään sarjakuva-albumiin vaan alkuperäiskäsikirjoitukseen. Asterix-sarjan luojat René Goscinny ja Albert Uderzo ohjasivat elokuvan Pierre Watrinin kanssa ja käsikirjoittivat sen yhdessä Pierre Tchernian kanssa.

Elokuva sisältää Asterixin ja Obelixin 12 urotyötä, jotka parodioivat Herakleen urotöitä. Elokuvasta tehtiin myös kuvakirja, jonka kuvitti Marcel Uderzo.

## Juoni

Epäonnistuttuaan toistuvasti voittamattomien gallialaisten kylän valtaamisessa roomalaiset alkavat uskoa etteivät nämä ole tavallisia ihmisiä vaan jumalia. Julius Caesar päättää lähteä Galliaan ja keskustelee kyläpäällikkö Aladobixin kanssa. Caesar ehdottaa, että jos gallialaiset selviävät kahdestatoista urotyöstä, niin kyläläiset saavat olla rauhassa, mutta yhdenkin haasteen epäonnistuminen edellyttää luovuttamista ja alistumista Rooman kansalaiseksi. Aladobix suostuu tähän ja Caesar palkkaa Caius Pupusin tarkkailemaan kokeiden suorittamista. Asterix valitaan tehtävään älykkyytensä ja Obelix voimiensa takia. He suorittavat kaikki urotyöt.

### Asterixin ja Obelixin urotyöt
* Juoksukilpailu Merinos marathonlaista vastaan
* Keihäänheitto Kermes persialaista vastaan
* Painiottelu Sylindric germaania vastaan
* Hyvänmielensaari
* Hypnoosin vastustaminen
* Ateriointi Mannekenpixin ravintolassa
* Pedon luola
* Hulluuden talo
* Rotkon ylitys näkymätöntä köyttä pitkin
* Vuoren huipulle kiipeäminen ja Kunnianarvoisimman arvoitus
* Yöpyminen kadotettujen kentällä
* Rooman sirkus

## Suomalaiset äänet
* Pekka Autiovuori - Asterix, Trubadurix, muita sivuääniä
* Matti Ranin - Obelix, kertoja, kenturio, sirkuksen johtaja, muita sivuääniä
* Esa Saario - Julius Caesar, Akvavitix, Kunnianarvoisin, muita sivuääniä
* Jarno Hiilloskorpi - Caius Pupus, sivuäänet
* Sanna Majanlahti - sivuäänet
* Jaana Oravisto - sivuäänet
* Jukka Puotila - sivuäänet
* Matti Olavi Ranin - sivuäänet

## Suomenkielinen toteutus
* Suomeksi valmistanut: Matti Ranin
* Ohjaus: Matti Ranin
* Suomen ääniteknikko: Pertti Salo

## Arvioita
*[[Video-opas|Video-oppaassa]]* vuodelta 1994 Markku Salmi valitti, ettei elokuva juuri säväytä hyvästä piirrosjäljestään huolimatta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Bipasha Basu

**Bipasha Basu** (s. 7. tammikuuta 1979 New Delhi) on intialainen näyttelijä. Hän esiintyy enimmäkseen hindinkielisissä elokuvissa, mutta on työskennellyt myös joissakin telugun-, tamilin-, bengalin- ja englanninkielisissä elokuvissa.

Basulla oli menestyksekäs ura mallina ennen siirtymistä elokuviin. Hän teki näyttelijändebyyttinsä trillerissä *[[Ajnabee]]* (2001), mistä hän voitti parhaan naistulokkaan Filmfare Awards -palkinnon. Hänen ensimmäinen menestyselokuvansa oli kauhuelokuva *[[Raaz]]* (2002). Hän sai huomiota rohkealla roolillaan eroottisessa trillerissä *[[Jism]]* (2003). Basun seuraaviin menestyselokuviin kuuluivat *[[No Entry]]* (2005), *[[Phir Hera Pheri]]* (2006), *[[Dhoom 2]]* (2006) ja *[[Race (vuoden 2008 elokuva)|Race]]* (2008). Hän sai kehuja kriitikoilta roolisuorituksistaan elokuvissa *[[Apaharan]]* (2005), *[[Corporate]]* (2006) ja *[[Bachna Ae Haseeno]]* (2008). Hänen merkittäviin töihinsä kuuluvat myös pääosat elokuvissa *[[All the Best: Fun Begins]]* (2009) ja *[[Raaz 3]]* (2012). Basu teki kansainvälisen debyyttinsä elokuvassa *[[The Lovers (vuoden 2015 elokuva)|The Lovers]]* (2015).

## Yksityiselämä

Bipasha Basu syntyi bengaliperheeseen New Delhissä. Hän muutti perheensä kanssa Kalkuttaan käydessään peruskoulua.

Basu seurusteli näyttelijä Dino Morean kanssa vuosina 1996–2002 ja näyttelijä John Abrahamin kanssa vuosina 2002–2011. Basu vahvisti helmikuussa 2014 olevansa parisuhteessa näyttelijä Harman Bawejan kanssa, mutta kertoi suhteen päättyneen vielä saman vuoden aikana. Vuonna 2015 Basu tapaili vastanäyttelijäänsä Karan Singh Groveria. Pari meni naimisiin Mumbaissa 30. huhtikuuta 2016. Basu synnytti heidän tyttärensä marraskuussa 2022.

## Julkisuuskuva
Brittiläinen *Eastern Eye* -lehti nimesi Basun seksikkäimmäksi aasialaiseksi naiseksi vuosina 2005 ja 2007.

## Filmografia

## Televisio

## Websarjat

## Musiikkivideot

## Lähteet

## Aiheesta muualla

* Viralliset kotisivut  
* 
*
Hrithik Roshan

**Hrithik Roshan** (; s. 10. tammikuuta 1974 Bombay, Maharashtra, Intia) on intialainen elokuvanäyttelijä. Hän on voittanut lukuisia palkintoja, mukaan lukien kuusi Filmfare Awards -palkintoa, ja kuuluu hindinkielisen elokuvateollisuuden korkeimmin palkattuihin näyttelijöihin.

Roshan esiintyi lapsinäyttelijänä muutamassa elokuvassa 1980-luvulla. Hän teki debyyttinsä aikuisena menestyselokuvassa *[[Kaho Naa… Pyaar Hai]]* (2000), mistä hän voitti sekä parhaan miestulokkaan että parhaan miespääosan Filmfare Awards -palkinnot. Seuraavaksi Roshan näytteli päärooleja elokuvissa *[[Fiza]]* ja *[[Operaatio Kashmir]]* (2000). Hänellä oli rooli erittäin hyvin menestyneessä melodraamassa *[[K3G – Ilon päiviä, surun päiviä]]* (2001). Hänen seuraavat menestyselokuvansa olivat *[[Koi… Mil Gaya]]* (2003) ja sen jatko-osa *[[Krrish]]* (2006), joista hän voitti monia parhaan miespääosan palkintoja. Roshan voitti kolmannen Filmfare Awards -palkintonsa parhaasta miespääosasta elokuvasta *[[Dhoom 2]]* (2006) ja neljännen elokuvasta *[[Jodhaa Akbar]]* (2008). Myöhemmin hän sai ylistystä roolistaan elokuvassa *[[Guzaarish]]* (2010), ja myös kaupallista menestystä elokuvista *[[Zindagi Na Milegi Dobara]]* (2011), *[[Agneepath (vuoden 2012 elokuva)|Agneepath]]* (2012), *[[Krrish 3]]* (2013), *[[Bang Bang!]]* (2014) ja *[[War (elokuva)|War]]* (2019). Roshan on saavutuksillaan osoittanut kuuluvansa aikansa johtaviin miesnäyttelijöihin hindinkielisessä elokuvateollisuudessa.

## Yksityiselämä

Hrithik Roshan syntyi nykyisessä Mumbaissa elokuva-alalta tunnettuun perheeseen. Hänen isänsä, elokuvaohjaaja Rakesh Roshan on säveltäjä Roshanin poika ja äitinsä Pinky Roshan on elokuvantekijä J. Om Prakashin tytär. Roshanilla on vanhempi sisar Sunaina.

Hän meni naimisiin Sussanne Khanin, näyttelijä Sanjay Khanin tyttären, kanssa Bangaloressa 20. joulukuuta 2000. Heillä on kaksi poikaa (s. 2006 ja 2008). Roshan ilmoitti 13. joulukuuta 2013, että hänen vaimonsa on päättänyt erota ja lopettaa heidän 17-vuotisen suhteensa.

Roshanilla on oikeassa kädessään kaksi yhteenkasvanutta peukaloa, mikä yleensä piilotetaan elokuvissa.

## Julkisuuskuva ja muut työt
Hrithik Roshania esittävä vahanukke julkistettiin Lontoossa sijaitsevassa Madame Tussaudsin vahakabinetissa 20. tammikuuta 2011. Roshan lanseerasi oman HRx-vaatemerkkinsä marraskuussa 2013.

## Filmografia

## Lähteet

## Aiheesta muualla

* 
* 
*
Jarkko Määttä

**Jarkko Määttä** (s. 28. joulukuuta 1994 Iisalmi) on suomalainen mäkihyppääjä, joka edustaa Kainuun Hiihtoseuraa.

Vuonna 2010 Määttä voitti mäkihypyn kesäkilpailujen alle 18-vuotiaiden Suomen mestaruuden ja sijoittui keväällä 2011 aikuisten SM-suurmäessä hopealle. Vuoden 2016 marraskuussa Määttä voitti normaalimäen vuoden 2017 Suomen mestaruuden Rovaniemellä. Maailmancupissa hän debytoi kauden 2010–2011 avauskilpailussa Rukalla ollen lopputuloksissa 47:s. Maaliskuussa 2011 hän oli Salpausselällä 30:s. Kaudella 2011–2012 Määttä ei yltänyt hyppäämissään maailmancupin osakilpailuissa pistesijoille. 

Kaudelle 2013–2014 Määttä nousi Suomen joukkueeseen mäkiviikolle. Oberstdorfin avauskilpailussa hän oli paras suomalainen sijoittuen 23:nneksi. Innsbruckin yhden kierroksen kilpailussa hän oli yhdeksäs. Vuonna 2014 Määttä osallistui ensimmäisiin olympialaisiinsa Sotšissa. Hän sijoittui normaalimäessä 33:nneksi, suurmäessä 43:nneksi ja joukkuekilpailussa kahdeksanneksi.

Falunin MM-kilpailuissa 2015 Määttä sijoittui suurmäessä 22:nneksi, normaalimäessä 34:nneksi, joukkuemäessä yhdeksänneksi ja sekajoukkuemäessä kymmenenneksi. Niitä seuranneessa Salpausselän osakilpailussa hän saavutti uransa parhaan maailmancup-sijoituksensa oltuaan kahdeksas.

Määttä sijoittui Lahden MM-kilpailuissa 2017 suurmäessä 27:nneksi, normaalimäessä 35:nneksi ja joukkuemäessä kuudenneksi. Pyeongchangin olympialaisissa 2018 hän oli suurmäessä 37:s ja joukkuemäessä kahdeksas. Saman vuoden Oberstdorfin lentomäen MM-kilpailuissa hän sijoittui joukkuekilpailussa kahdeksanneksi. Seefeldin MM-kilpailuissa 2019 hän sijoittui normaalimäessä 19:nneksi, suurmäessä 50:nneksi, joukkuemäessä kymmenenneksi ja sekajoukkuemäessä 11:nneksi. Planican lentomäen MM-kilpailuissa 2020 hän oli henkilökohtaisessa kilpailussa 37:s ja joukkuekilpailussa kahdeksas.  Oberstdorfin MM-kilpailuissa 2021 hänet hylättiin normaalimäen karsinnassa. Samassa kaupungissa käydyissä lentomäen MM-kilpailuissa 2026 hän oli henkilökohtaisessa kilpailussa 28:s ja joukkuekilpailussa viides.

## Lähteet
* 

### Viitteet

## Aiheesta muualla
* Jarkko Määtän kotisivut
Rani Mukerji

**Rani Mukerji** (s. 21. maaliskuuta 1978 Bombay, Maharashtra, Intia) on intialainen näyttelijä. Hän on voittanut monia palkintoja, kuten kahdeksan Filmfare Awards -palkintoa, ja hän oli yksi hindinkielisen elokuvateollisuuden johtavista naisnäyttelijöistä 2000-vuosikymmenellä.

Mukerji teki Bollywood-debyyttinsä elokuvassa *[[Raja Ki Aayegi Baraat]]* vuonna 1997. Hänen ensimmäinen kaupallinen menestyksensä oli Karan Joharin ohjaama romanttinen komedia *[[Kuch Kuch Hota Hai]]* (1998), josta Mukerji voitti parhaan naissivuosan Filmfare Awards -palkinnon. Useat hänen seuraavista elokuvistaan eivät menestyneet odotetusti, mutta hän onnistui muuttamaan imagoaan draamaelokuvalla *[[Saathiya]]* (2002), joka toi hänelle palkintoja ja ehdokkuuksia.

Vuonna 2005 Mukerjista tuli ensimmäinen näyttelijätär, joka on voittanut Filmfare Awards -palkinnon samana vuonna sekä parhaasta naispääosasta (*[[Hum Tum]]*) että naissivuosasta (*[[Yuva]]*). Hänen roolisuoritustaan kuuromykkänä naisena draamaelokuvassa *[[Black (vuoden 2005 elokuva)|Black]]* ylistettiin ja hän voitti monia palkintoja. Mukerji näytteli päärooleja komediaelokuvassa *[[Bunty Aur Babli]]* (2005) ja draamaelokuvassa *[[Kabhi Alvida Naa Kehna]]* (2006), jotka menestyivät Intiassa ja ulkomailla. Hänen seuraavat elokuvansa eivät menestyneet, mutta hän sai tunnustusta roolistaan trillerissä *[[No One Killed Jessica]]* (2011). Sitä seurasivat menestyneet trillerit ** (2012) ja *[[Mardaani]]* (2014) sekä draamakomedia *[[Hichki]]* (2018).

## Yksityiselämä
Rani Mukerji syntyi elokuva-alalla työskentelevään bengaliperheeseen. Hänen isänsä Ram Mukherjee oli elokuvaohjaaja ja äitinsä Krishna Mukherjee oli playback-laulaja. Hänen veljensä Raja Mukherjee työskentelee myös elokuva-alalla. Tunnettu näyttelijä Kajol on heidän serkkunsa. Mukerji on koulutettu Odissi-tanssija.

Mukerji meni naimisiin elokuvantekijä Aditya Chopran kanssa Italiassa 21. huhtikuuta 2014. Heidän tyttärensä syntyi joulukuussa 2015.

## Filmografia

## Televisio

## Lähteet

## Aiheesta muualla

* 
* 
*
Usvakärpässieni

**Usvakärpässieni** (*Amanita simulans*) on kärpässieniin kuuluva sienilaji. Se on lehtometsien laji, joka kasvaa haapojen seuralaisena. Suomessa laji on harvinainen ja sitä on tavattu muun muassa Turusta.

## Lähteet
Jürgen Veber

**Jürgen Veber** (s. 10. helmikuuta 1983 Pärnu) on virolainen taikuri ja jalkapalloilija, joka pelasi maalivahtina Warrior Valgassa ja JK Viljandissa.

## Lähteet
Naisten 10 kilometrin hiihto hiihdon maailmanmestaruuskilpailuissa 2011

**Naisten 10 kilometrin hiihto [[Hiihdon maailmanmestaruuskilpailut 2011|hiihdon maailmanmestaruuskilpailuissa 2011]]** järjestettiin perinteisellä hiihtotavalla 23. ja 28. helmikuuta.

## Tulokset

### Karsinta

Q = Urheilija selviytyi varsinaiseen kilpailuun 

### Kilpailu

## Lähteet
Naisten 4 × 5 kilometrin viesti hiihdon maailmanmestaruuskilpailuissa 2011

**Naisten 4 × 5 kilometrin viesti [[Hiihdon maailmanmestaruuskilpailut 2011|hiihdon maailmanmestaruuskilpailuissa 2011]]** järjestettiin 3. maaliskuuta. Kilpailuun osallistui 14 joukkuetta. Joukkueiden ensimmäiset kaksi hiihtäjää hiihtivät perinteisellä ja kaksi viimeistä vapaalla hiihtotavalla.

## Tulokset

## Lähteet

* Kilpailun tulokset
Viiksihait

**Viiksihait** (Ginglymostomatidae) on partahaikaloihin kuuluva trooppisissa merissä tavattava kalaheimo.

## Lajit
Vanhimmat viiksihaiden heimoon kuuluvien fossiilien on ajoitettu olevan peräisin jurakauden loppupuolelta. Nykyään heimoon kuuluu kolme lajia, jotka jaetaan kahteen tai kolmeen sukuun. Lajit ja suvut ovat:
*Viiksihai (*Ginglymostoma cirratum*)
*Ruosteviiksihai (*Nebrius ferrugineus*)
*Levyviiksihai (*Pseudoginglymostoma brevicaudatum* syn. *Ginglymostoma brevicaudatum*)
Aikaisemmin levyviiksihain katsottiin kuuluvan viiksihain kanssa samaan sukuun, mutta nykyään se on erotettu omaksi suvukseen. Eräät tutkijat sijoittavat sen myös täysin omaan heimoonsa Pseudoginglymostomatidae.

## Anatomia
Viiksihaiden heimon lajit ovat pieniä tai suurehkoja haita. Suurimmat lajit viiksihai ja ruosteviiksihai saavuttavat kolmen metrin pituuden. Lajeilla on kaksi selkäevää ja pyrstöevä on lyhyt verrattuna pään ja ruumiin pituuteen. Kuonossa on lyhyet tai pitkät viiksisäikeet. Suu on melko pieni ja hammasrivejä on kummassakin leuassa noin 30. Hampaat ovat teräväkärkiset. Kidusaukkoja on viisi, joista neljäs ja viides sijaitsevat hyvin lähellä toisiaan.

Viiksihaiden ravintoa ovat kalat, ravut ja muut äyriäiset, seepiat, mustakalat, merisiilit ja korallieläimet. Kalat tunnustelevat kuonollaan pohjaa ja imaisevat ravinnon suuhunsa. Ravintonsa viiksihailajit etsivät erityisesti yöaikaan. Viiksihai ja ruosteviiksihai ovat ovovivipaarisia ja viiksihainaaras voi synnyttää jopa 30 poikasta. Ruosteviiksihaiden poikaset voivat kohdussa ollessaan syödä muita poikasia. Levyviiksihain lisääntymisestä ei ole tarkkaa tietoa, mutta naaraslevyviiksihai on vankeudessa muninut munakotelon ja ne voivat olla luonnossakin ovipaarisia.

## Levinneisyys
Viiksihaiden lajeja tavataan kaikissa maailman valtamerissä. Niitä tavataan Afrikan rannikolta, Yhdysvaltain itärannikolta Brasiliaan, Japanista Australiaan ulottuvalla merialueella ja Tyynenmeren itäosissa Meksikosta Peruun. Lajit elävät lähellä pintaa ja rannikoita ja niitä tavataan harvoin yli 70 metrin syvyydestä. Ne viihtyvät erityisesti kivikkoisilla pohjilla ja koralliriutoilla.

## Lähteet
Oleksandr Bilanenko

**Oleksandr Viktorovytš Bilanenko** (; s. 8. tammikuuta 1978 Sumy) on ukrainalainen ampumahiihtäjä. 

Bilanenko on kilpaillut maailmancupissa kaudesta 1999&ndash;2000 lähtien. Hänen paras osakilpailusijoituksensa on seitsemäs tila Östersundin takaa-ajosta kaudelta 2004&ndash;2005. Bilanenko oli samalla kaudella maailmancupin kokonaiskilpailussa kahdeskymmenes.

Bilanenko osallistui MM-kisoihin ensimmäistä kertaa vuonna 2000. Hänen paras henkilökohtainen sijoituksensa MM-kisoista on kahdeksas sija, jonka hän saavutti Oberhofin kisoissa 2004 sekä yhteislähdöstä että normaalimatkalta. Bilanenko voitti pronssia viestistä Hanti-Mansijskin kisoissa 2011.

Bilanenko on osallistunut olympialaisiin vuodesta 2002 lähtien. Hän on ollut joka kerralla mukana maansa viestijoukkueessa, joka sijoittui seitsemänneksi sekä Salt Lake Cityssä 2002 että Torinossa 2006. Bilanenko sai parhaan henkilökohtaisen sijoituksensa Vancouverissa 2010, kun hän oli normaalimatkalla 22. 

## Lähteet
Serhi Semenov

**Serhi Oleksandrovytš Semenov** (; s. 28. heinäkuuta 1988 Tšernihiv) on ukrainalainen ampumahiihtäjä. Hän edustaa seuratasolla Ukraina Tšernihiviä.

## Arvokilpailut
Semenov osallistui olympialaisiin ensimmäistä kertaa 2010. Tuolloin hän oli sprintissä 33., normaalimatkalla 52. ja takaa-ajossa 39. Semenov kilpaili vuonna 2011 Hanti-Mansijskin MM-kisoissa, joissa hänen paras henkilökohtainen sijoituksensa oli 15. tila takaa-ajosta. Hän oli samoissa kisoissa mukana maansa pronssia voittaneessa viestijoukkueessa. Sotšin olympialaisissa 2014 hän sijoittui normaalimatkalla yhdeksänneksi. Kontiolahden MM-kilpailuissa 2015 hän oli normaalimatkalla viides ja takaa-ajossa yhdestoista. Oslon MM-kilpailuissa 2016 hän sai pronssia sprintissä sekä oli takaa-ajossa ja yhteislähdössä kahdeksas. Hochfilzenin MM-kilpailuissa 2017 hän sijoittui normaalimatkalla viidenneksi ja takaa-ajossa 15:nneksi.

## Maailmancup
Semenov on kilpaillut maailmancupissa kaudesta 2009–2010 lähtien. Hän saavutti ensimmäisen palkintosijansa oltuaan kolmas Sotšin normaalimatkalla kaudella 2012–2013. Hän voitti kaudella 2014–2015 normaalimatkojen maailmancupin sijoituttuaan toiseksi Östersundin ja kolmanneksi Holmenkollenin normaalimatkalla. Kaudella 2015–2016 hän oli kolmas Oslon MM-sprintissä. Kaudella 2016-2017 hän on ollut Anterselvan normaalikilpailussa kolmas.

## Lähteet
Alexis Bœuf

**Alexis Bœuf** (s. 4. maaliskuuta 1986 Chambéry) on ranskalainen uransa lopettanut ampumahiihtäjä.

Bœuf kilpaili maailmancupissa vuodesta 2008 lähtien. Hän voitti yhden osakilpailun, Presque Islen takaa-ajon kaudella 2010&ndash;2011. Bœuf osallistui MM-kisoihin ensimmäistä kertaa vuonna 2011 ja voitti yhden mitalin, pronssia sekaviestistä. Ruhpoldingin MM-kilpailuissa 2012 hän sai hopeaa miesten viestissä. Lisäksi hän sijoittui sprintissä yhdeksänneksi. Nové Měston MM-kilpailuissa 2013 hän sai hopeaa sekä miesten viestissä että sekaviestissä, oli kuudes sprintissä ja kahdeksas takaa-ajossa.

Bœuf kilpaili myös maastohiihdossa. Hän sijoittui Oslon MM-kilpailujen 2011 sprintissä 35:nneksi. Davosin maailmancup-sprintissä joulukuussa 2010 hän oli 20:s.

Bœuf lopetti uransa kauden 2014-2015 Hochfilzenin pikakilpailun jälkeen. 

## Lähteet
Red Riding Hood – Punahilkka

**Red Riding Hood – Punahilkka** on Catherine Hardwicken ohjaama yhdysvaltalainen fantasiaelokuva. Sen on tuottanut Leonardo DiCaprio ja käsikirjoittanut Davide Leslie Johnson, jonka aikaisempia töitä on muun muassa elokuva *[[Ottolapsi (elokuva)|Ottolapsi]]*. Se perustuu osin vanhaan Punahilkka-satuun.

## Juoni
Elokuva sijoittuu keskiaikaiseen kylään, jota vaanii metsässä oleskeleva ihmissusi.

Valerie (Amanda Seyfried) on kaunis nuori nainen, joka rakastuu orpoon metsuriin, Peteriin (Shiloh Fernandez). Hänen perheensä ei hyväksy tätä vaan haluaa, että Valerie nai rikkaan Henryn (Max Irons) Peterin sijaan. Valerie ja Peter aikovat paeta yhdessä, kun Valerien sisar kuolee ihmissuden tappamana. Kylän asukkaat kutsuvat paikalle kuuluisan ihmissusimetsästäjä Isä Solomonin (Gary Oldman) saadakseen ihmissuden tapetuksi. Solomon varoittaa kylän asukkaita, että susi, joka ottaa ihmisen hahmon päivisin, voi olla kuka vain kylän asukkaista.

## Rooleissa

## Lähteet

## Aiheesta muualla
* Virallinen sivusto 
* 
* Elokuva Finnkinossa
Étienne-Léon de Lamothe-Langon

**Étienne-Léon de Lamothe-Langon** (1. huhtikuuta 1786  Toulouse, Ranskan kuningaskunta – 24. huhtikuuta 1864 Pariisi, Ranskan toinen keisarikunta) oli ranskalainen aatelinen ja kirjailija, joka teki etenkin väärennettyjä muistelmia ja historiankirjoja. Yhteensä hän julkaisi noin 400 proosa- ja runomuodossa kirjoittamaansa teosta, mikä vastaa noin 1&nbsp;500 käsikirjoitusnidettä.

## Suku ja koulutus
Étienne-Léon de Lamothe-Langon syntyi aatelisperheeseen. Vielä tuolloin hänen nimensä oli Étienne-Léon de Lamothe. Vallankumoukselliset surmasivat hänen isänsä Ranskan vallankumouksen yhteydessä vuonna 1794. Isän kuoltua äiti antoi pojan vastata pitkälle itsestään. Koulun sijaan Étienne-Léon vietti aikaansa kotikirjastossaan. 

## Kirjallinen ura
Étienne-Léon de Lamothe ryhtyi kirjailijaksi 16-vuotiaana ja kirjoitti seuraavan neljän vuoden aikana muun muassa neljä tragediaa, kuusi komediaa ja yhden romaanin. Hän oli julkaissut 22-vuotiaana jo neljä romaania. Niistä menestynein, viisiosainen trubaduuritarina, käännettiin saksaksi, englanniksi ja italiaksi. Lamothe-Langon pääsi 25-vuotiaana Toulousen aliprefektiksi. Hän toimi ensin Napoleonin hallinnon osana, mutta yritti tämän kukistuttua luoda välejä valtaan nousseiden kuningasmielisten kanssa, mutta huonoin tuloksin.

Kun Lamothe-Langon ei saanut uutta hallintovirkaa, hän alkoi harjoittaa täysimittaista kirjoittamista. Vuodesta 1817 lähtien hän alkoi käyttää nimeä *de Lamothe-Langon*. Seuraavien 17 vuoden aikana hän kirjoitti 24 muistelmateosta, joiden sisällön hän keksi paljolti omasta päästään. Kuitenkin hän kirjoitti ne siten, että ne vaikuttivat aidoilta. Esimerkiksi vuonna 1834 julkaisemassaan kirjassa *Napoleon Bonaparten muistelmia* () hän väitti Napoleonin viimeistelleen teoksen tämän ollessa vankina Elban saarella. Vuonna 1829 hän julkaisi peräti neljä ilmeisen merkittävää muistelmaa, joissa kaikissa hän väitti kirjoittajien olevan Ranskan historian merkkihenkilöitä, tai näiden lähipiiriin kuuluvia. Samana vuonna hän julkaisi myös teoksen *Inkvisition historia I-III* (). Samoin kuin väärentämissään muistelmissa, Lamothe-Langon esitti teoksen oikeana historiantutkimuksena, vaikka tosiasiassa kyseessä oli historiallinen romaani. 

Lamothe-Langon tienasi teoksillaan hyvin ja pystyi elämään kirjoittamisellaan, toisin kuin suurin osa tuon ajan kirjailijoista. Hän kuitenkin väsyi kirjoittamiseen ja kuvaili itse, että hänen mielikuvituksensa ja elinvoimansa ehtyivät. 

Étienne-Léon de Lamothe-Langon kuoli 78-vuotiaana Pariisissa 24. huhtikuuta 1864.

## Lähteet
*

### Viitteet
Kermadecin hauta

**Kermadecin hauta** on maapallon syvimpiä syvänmeren hautoja: Sen suurin syvyys on 10&nbsp;047 metriä. Haudan löysi brittiläinen retkikunta vuonna 1889. Nimensä se on saanut ranskalaisen kapteenin Jean-Michel Huon de Kermadecin mukaan. Hauta on muodostunut Tyynenmeren laatan alityönnöstä Indo-Australian laattaa vasten. Se on yli tuhannen kilometrin pituinen ulottuen Kermadecin selänteen ja Kermadecsaarten itäpuolelta, läheltä Uuden-Seelannin Pohjoissaaren koilliskärkeä Monowain merenalaisen vuoren koillispuolelta paikkaan, jossa se yhtyy Louisvillen merenalaiseen vuoristoon. Tongan hauta on merkkinä alityönnön jatkumisesta tämän pisteen jälkeen. Kermadecin haudan eteläpuolella alityönnöstä on merkkinä matalampi Hikurangin hauta.

Kermadecin haudan erityispiirre ovat sen poikkeuksellisen jyrkät reunat.

## Lähteet

## Aiheesta muualla
* Consejo Superior de Investigaciones Cientificas: Aplicación del Modelo 2D a las Fosas de Tonga y Kermadec
Ghanan lippu

**Ghanan lippu** otettiin käyttöön 6. maaliskuuta 1957. Lipun värit, ylhäältä alaspäin luetellen punainen, keltainen ja vihreä, otettiin Etiopian lipusta, sillä lipun suunnitellutta Ghanan ensimmäistä presidenttiä Kwame Nkrumahia innoitti Etiopia, joka oli torjunut eurooppalaisen siirtomaavalloituksen. Lipun mittasuhteet ovat 2:3. Monet Ghanan jälkeen itsenäistyneet Afrikan siirtomaat kopioivat sen lippua. Lipussa esiintyvä musta tähti, joka tunnetaan myös Afrikan vapauden ”yksinäisenä tähtenä”, oli Black Star -varustamon tunnus. Väreistä punainen kuvaa vapauden puolesta vuodatettua verta, keltainen maan vaurautta ja vihreä ympäröivää luontoa.

## Lähteet